Saale

eta|<center>la rivero en Bernburg
eta|<center>la fortikaĵoj Rudelsburg kaj Saaleck super la rivera bordo
La rivero Saale [prononco "Zale"] fluas tra la federaciaj landoj Bavario, Turingio kaj Saksio-Anhalto de Germanio, kaj fine enfluas la riveron Elbo. Per longeco de 413 kilometroj temas pri la dua plej longa enfluejo de la Elbo - la plej longa estas la rivero Vultavo.

 Fonto 
La rivero fontas en la mezalta montaro Fichtelgebirge en Supra Frankonio proksime de Zell, flanke de historia minejo deklive de la monto Waldstein. La fontejo estas kadrita per muro el krudaj rokaj blokoj el granito, kiuj metiĝis tien dum 1869. La areo estas protektita natura monumento, kaj komencoloko de bicikla vojo "Saale", kiu dum 427 kilometroj akompanas la riveron ĝis la Elbo.

 Fluo 
Dum la komencaj kilometroj inter Zell kaj Hof la rivero fluas relative malrapide. Poste la rivero pasas la mezaltan montaron Turingia Ardeza Montaro kaj tuŝas la urbojn Saalfeld, Rudolstadt kaj Jena.

En la meza parto la rivero estas plurfoje barita, la plej grandaj akvobaraĵoj estas kvinŝtupa kaskado kaj nomiĝas Bleiloch, Burgkhammer, Walsburg, Hohenwarte kaj Eichicht. Tiu akvobaraĵa kaskado estas la dua plej granda grupo de perakvaj energicentraloj de Germanio.

Proksime de la urbo Naumburg komenciĝas la lasta parto de la rivero. Ĝi kondukas tra malmonta pejzaĝo tra la urboj Weißenfels, Bad Dürrenberg, Merseburg, Halle (Saale), (sude de Halle situas ekologie valoraj apudriveraj herbejoj, ene de la urbo pluraj insuloj kaj rokoj, interalie la roko Giebichenstein kun samnoma historia fortikaĵa ruino). Post paso de Halle, la rivero pasas la krutajn riverbordajn deklivojn de la pejzaĝo Brachwitzer Alpen, la urbon Wettin, la porfirajn rokojn de Rothenburg kaj la urbon Bernburg (Saale).

Apud Barby la Saale enfluas la riveron Elbo.

 Urbaj kaj neurbaj komunumoj laŭlonge de la rivero 
Urboj estas tajpitaj per grasaj literoj

Zell – Sparneck – Weißdorf – Seulbitz – Förbau – Schwarzenbach an der Saale – Fattigau – Oberkotzau – Hof – Brunnenthal – Saalenstein – Joditz – limo inter Bavario kaj Turingio – Hirschberg – Sparnberg – Rudolphstein – Blankenberg – Blankenstein – Harra – Saaldorf – Saalburg – Poeritzsch – Gräfenwarth – Burgk – Walsburg – Ziegenrück – Neidenberga – Hohenwarte – Eichicht – Kaulsdorf – Fischersdorf – Weischwitz – Reschwitz – Breternitz – Saalfeld – Schwarza – Volkstedt – Rudolstadt – Catharinau – Kolkwitz – Weißen – Uhlstädt – Rückersdorf – Zeutsch – Niederkrossen – Orlamünde – Freienorla – Großeutersdorf – Kleineutersdorf – Kahla – Großpürschütz – Jägersdorf – Rothenstein – Maua – Lobeda – Jena – Zwätzen – Porstendorf – Dornburg – Dorndorf-Steudnitz – Wichmar – Camburg – Tümpling – Großheringen – Kleinheringen – limo inter Turingio kaj Saksio-Anhalto – Stendorf – Saaleck – Bad Kösen – Naumburg – Schellsitz – Eulau – Goseck – Leißling – Lobitzsch – Uichteritz – Markweben – Weißenfels – Dehlitz – Schkortleben – Kleinkorbetha – Großkorbetha – Oebles-Schlechtewitz – Wengelsdorf – Bad Dürrenberg – Kröllwitz – Leuna – Trebnitz – Merseburg – Meuschau – Freiimfelde – Schkopau – Korbetha – Hohenweiden – Rockendorf – Holleben – Halle – Kröllwitz – Lettin – Brachwitz – Schiepzig – Salzmünde – Pfützthal – Döblitz – Zaschwitz – Wettin – Kloschwitz – Rumpin – Dobis – Friedeburg – Zickeritz – Rothenburg – Nelben – Gnölbzig – Trebnitz – Alsleben – Könnern-Poplitz – Großwirschleben – Plötzkau – Gröna – Bernburg – Dröbe – Nienburg – Wedlitz – Damaschke Plan – Wispitz – Calbe – Trabitz – Groß Rosenburg – Werkleitz

 Vidindaĵoj kaj historiaj konstruaĵoj 
Ĉe la rivero kaj sia alfluo Unstrut situas la vinkultiva regiono Saale-Unstrut.

Laŭlonge de la rivero kondukiĝas la bicikla vojo Saale. Aparte en la supra kaj meza triono de la rivera fluo la bicikla vojo estas pejzaĝe tre alloga.

La rivera akvo pasas multajn historiajn fortikaĵojn kaj kastelojn, el kiuj multaj situas ĉe altaj kaj krutaj apudbordaj rokaj deklivoj - interalie menciindas kastelo Burgk, fortikaĵoj Heidecksburg kaj Leuchtenburg, la kasteloj de Dornburg, la fortikaĵoj Saaleck, Rudelsburg kaj Schönburg, la kasteloj Goseck kaj fine Neu-Augustusburg en Weißenfels.

Apud Merseburg planatas granda fervoja ponto, kiu finkonstruiĝos dum la jaro 2012 kaj tiam kun longo de pli ol 8 kilometroj estos la plej longa ponto de Germanio. Menciinda plia ponto estas piedira pendoponto apud la vilaĝoj Klein- kaj Großeutersdorf proksime de Jena. La tiel nomata "svingoponto", konstruita dum 1908, en sia speco estas unika en Eŭropo.

 Eksteraj ligiloj 

 informoj germanlingvaj pri la rivero kaj ligitaj projektoj
 "Blaues Band" (blua bendo) - pliaj informoj germanlingvaj pri la rivero en Turingio kaj Saksio-Anhalto
 paĝoj germanlingvaj de la asocio por subteno je ŝipado de la Saale ("Verein zur Hebung der Saaleschifffahrt") 

Kategorio:Riveroj en Eŭropo
Kategorio:Riveroj en Germanio
Kategorio:Riveroj en Bavario
Kategorio:Riveroj en Turingio
Kategorio:Riveroj en Saksio-Anhalto